«Barselona» sport direktori Robert Fernandes klubning yozgi transferlar darichasi yopilguniga qadar rejalari haqida gapirdi. «Biz oy oxiriga qadar yana bir yangi futbolchini taqdim etishga umid qilamiz. Menimcha, yana bir yoki ikki futbolchi bilan shartnoma imzolashimiz mumkin. Men nomlarni aytmayman, ammo klub yangi futbolchilarni jalb etish ustida ishlamoqda», – degan Fernandes. 28 avgust kuni Usmon Dembele​ rasman kataloniyaliklar klubi futbolchisi sifatida tanishtirildi. Oxirgi xabarlarga ko‘ra, «Barselona» «Liverpul»dan Filippe Koutinoni, «PSJ»dan Anxel Di Mariyani transfer qilish bo‘yicha muzokaralar olib bormoqda.